ועדת החוקה, חוק ומשפט, כנסת 20, פרוטוקול מספר 55, 2015-10-27 11:50

ניסן סלומינסקי: רבותיי, צהריים טובים.

ניסן סלומינסקי: אני מתנצל שקצת איחרנו.

ניסן סלומינסקי: אז איך אומרים: דיון אחד מושך את השני.

ניסן סלומינסקי: אוקיי, אז בואו נתחיל.

ניסן סלומינסקי: יש לנו כאן שני צווים: צו אחד זה עבירות קנס – זיהום אוויר מכלי רכב בדרך, והצו השני זה ברירת משפט – זיהום אוויר מכלי רכב בדרך.

ניסן סלומינסקי: טוב, אז בואו נשמע.

<אפרת חקאק: אולי אני אבקש מעורכת הדין יפעת רווה ממשרד המשפטים לתת סקירה קצרה של עבירות קנס וברירות משפט, ואז הנציגה של המשרד להגנת הסביבה תציג את העיקרון ואז נעבור על הסעיפים - - -

<יפעת רווה: אז אני אגיד כמה מילים כלליות על ההסדרים האלה.

<יפעת רווה: כידוע, אכיפת המשפט הפלילי, בדרך כלל נעשית על ידי הגשת כתבי אישום בבתי משפט.

<יפעת רווה: במטריות של עבירות הסדר, כלומר עבירות שהן לא מטבען חייבות להיות עבירות, כמו רצח, גניבה וכדומה, אלא הן מסדירות תחומי חיים, כמו יחסי עבודה והגנת הסביבה ונהיגה ומיסוי וכדומה, דרך הרבה יותר יעילה, במקום להתחיל להגיש כתב אישום על כל מה שכרוך בזה ולהפעיל את כל המערכת השיפוטית, הדרך היעילה יותר היא לתת דו"חות.

<יפעת רווה: יש לנו היום שני הסדרים: יש הסדר של עבירות מינהליות, הסדר של עבירות קנס.

<יפעת רווה: מסיבות היסטוריות יש שני הסדרים.

<יפעת רווה: זה הסדרים מאוד דומים אחד לשני.

<יפעת רווה: בתוך עבירות הקנס יש ברירות קנס וברירות משפט.

<יפעת רווה: ההסדר של ברירות קנס הוא הסדר די ארכאי, שנותנים הזמנה לדין לאדם, ואם הוא רוצה הוא משלם את הקנס; אם לא, אז ברירת המחדל, הוא ילך להישפט.

<יפעת רווה: אנחנו מכינים היום הצעת חוק – הפצנו כבר תזכיר – לבטל את כל ההסדר הזה.

<יפעת רווה: אנחנו לאט-לאט - -

ניסן סלומינסקי: ואז מה יהיה – רק קנס?

<יפעת רווה: ואז יהיו רק ברירות משפט.

<יפעת רווה: כלומר, נותנים לאדם דו"ח.

<יפעת רווה: בדיוק כמו שאם מישהו פה עשה עבירת תנועה אי פעם, נותנים דו"ח.

<יפעת רווה: הוא יכול לבקש להישפט.

<יפעת רווה: אבל אם לא, זה הולך לגבייה.

<יפעת רווה: הוא יכול גם - - -

ניסן סלומינסקי: ומה האופציה השנייה שקיימת היום?

<יפעת רווה: יש עבירות מינהליות, שזה הסדר מאוד-מאוד דומה.

<יפעת רווה: גם כן: נותנים דו"ח, הודעת תשלום קנס.

<יפעת רווה: האדם יכול או לשלם אותו או לבקש ביטול או לבקש להישפט.

ניסן סלומינסקי: אז זה אותו דבר, אבל אני חשבתי שאמרת שיש איזו אופציה אחרת שאתם רוצים לבטל אותה.

<אפרת חקאק: כן, יש ברירת קנס.

<יפעת רווה: לא, יש ברירת קנס - - -

ניסן סלומינסקי: מה זה ברירת קנס?

<יפעת רווה: ברירת קנס – זה אתה מקבל הזמנה לבית משפט, אבל כתוב שאם אתה בתוך שבועיים משלם 400 שקל, 500 שקל או כמה שכתוב, משלם את הקנס שכתוב, אז אתה לא צריך ללכת לבית המשפט.

ניסן סלומינסקי: כלומר, ההבדל הוא רק פסיכולוגי כאן?

<אפרת חקאק: לא, לא.

<יפעת רווה: הוא לא פסיכולוגי.

<יפעת רווה: למערכת הוא הבדל גדול מאוד.

<יפעת רווה: כי אם אתה לא משלם סתם כי שכחת או - - -

ניסן סלומינסקי: זה שאני אומר פסיכולוגי.

ניסן סלומינסקי: אני קורא לזה פסיכולוגי: שכחת, לא שמת לב - - -

<יפעת רווה: אז שים לב, אתה הולך לבית משפט וחבל על - - -

ניסן סלומינסקי: כן.

ניסן סלומינסקי: אז זה אני אומר, זה הפסיכולוגי.

ניסן סלומינסקי: אבל מעבר לזה אין הבדל.

<יפעת רווה: אין הבדל מהותי.

<יפעת רווה: מדובר על אותן עבירות.

<יפעת רווה: בהסדרים הארציים את הכול אנחנו הפכנו לברירות משפט, כמו שאנחנו גם עושים במקרה הזה.

<יפעת רווה: ברשויות המקומיות: כבר כמה עשרות רשויות אנחנו העברנו.

<יפעת רווה: אנחנו מעבירים רשות-רשות, ולכן אנחנו נבוא עם הצעת חוק שעכשיו קיבלנו עליה הערות שנדון בהן, וכדי שבאמת לא יהיה הסדר כזה יותר שאין בו, שאנחנו לא רואים בו שום טעם.

<אפרת חקאק: אני רק אוסיף שהוועדה הזאת באמת ביקשה ממשרד המשפטים וממשרד הפנים - - -

<דורית ואג: כבר שנים.

<אפרת חקאק: שנים, לעשות את הדבר הזה.

<אפרת חקאק: כי ברגע שצו כזה מגיע לוועדה, אין לחברי הוועדה הרבה מה לשקול.

<יפעת רווה: נכון.

<יפעת רווה: אנחנו היינו צריכים אישור של משרד הפנים לדבר הזה.

<יפעת רווה: בגלל שהוא נוגע לרשויות המקומיות היינו צריכים אישור של משרד הפנים.

<יפעת רווה: לפני כמה חודשים קיבלנו אותו, הפצנו את התזכיר, ואנחנו מקווים באמת שהדבר הזה יוסדר.

<יפעת רווה: וככה גם במקרה הספציפי הזה.

<יפעת רווה: זהו.

<יפעת רווה: זה ככה להסדר הכללי.

<יפעת רווה: להסדר הספציפי הזה אנחנו מדברים באמת על צו עבירות קנס, ושאנחנו הופכים אותו לברירת משפט, ואת פרטיו - - -

ניסן סלומינסקי: ברירת משפט – הכוונה שאדם יכול מלכתחילה?

ניסן סלומינסקי: זה החלק הטוב או החלק שאנחנו צריכים לבטל?

<יפעת רווה: לא, לא, לא החלק שאנחנו צריכים לבטל.

<יפעת רווה: זה החלק - - -

ניסן סלומינסקי: כלומר, כשאדם מקבל: אתה יכול לשלם קנס.

ניסן סלומינסקי: אם לא תרצה לשלם קנס – אז אתה הולך לבית משפט.

ניסן סלומינסקי: זו הכוונה?

<יפעת רווה: רק אם אתה מבקש להישפט.

ניסן סלומינסקי: כן.

ניסן סלומינסקי: זו הכוונה.

<יפעת רווה: אם אתה מבקש להישפט ולא עושה שום דבר, זה הולך להליכי גבייה וזה הדבר הרצוי.

<יפעת רווה: אין שום סיבה ללכת לבית משפט רק בגלל שמישהו בטעות לא שילם או שאין לו טענות אמיתיות.

<אפרת חקאק: בשני המסלולים שהיא דיברה עליהם, בשני המסלולים יש אפשרות להגיע לבית משפט.

<אפרת חקאק: השאלה פשוט מהי ברירת המחדל ומתי אפשר להתחיל את הגבייה.

ניסן סלומינסקי: ואנחנו הולכים לעשות את זה – על מה אנחנו הולכים לעשות את זה?

ניסן סלומינסקי: על הנושא של זיהום אוויר.

ניסן סלומינסקי: זיהום אוויר של מי?

<יפעת רווה: של זיהום אוויר מכלי רכב בדרך, והמשרד להגנת הסביבה יסביר - - -

ניסן סלומינסקי: כלי רכב בדרך.

ניסן סלומינסקי: מה זה כלי רכב?

<נעמה שחל: אז אנחנו נשמח להסביר.

<נעמה שחל: בוקר טוב.

<נעמה שחל: אני עורכת הדין נעמה שחל מהמשרד להגנת הסביבה.

ניסן סלומינסקי: כן, מה זה כלי רכב?

<נעמה שחל: אני אסביר קצת את הרקע ולמה אנחנו נמצאים פה היום.

<נעמה שחל: אז אני נעמה שחל מהמשרד להגנת הסביבה, מהלשכה המשפטית.

<נעמה שחל: בעצם, כל הנושא של זיהום אוויר ומניעת זיהום אוויר וצמצום המפגעים שנובעים ממנו – עד שנת 2011 הוסדר על ידי החוק למניעת מפגעים.

<נעמה שחל: בשנת 2011 נכנס לתוקפו חוק אוויר נקי שיצר הסדרה אחידה ומודרנית ומקיפה לכל הנושא של איכות אוויר ומניעת מפגעים כתוצאה מזיהום אוויר.

<נעמה שחל: חלק מזה, חלק מההסדרה שכלל חוק אוויר נקי עוסקת במניעת זיהום אוויר ממקורות פליטה ניידים.

<נעמה שחל: מקור פליטה נייד – לרוב אנחנו מתייחסים לכלי רכב.

<נעמה שחל: כלי רכב יוצרים זיהום.

<נעמה שחל: הם פולטים חומרים שונים לסביבה.

<נעמה שחל: הזיהום הזה, חלקו הנכבד בכלל הפליטות של מדינת ישראל.

<נעמה שחל: אם תרצה, יש פה מומחים שיוכלו להרחיב בנושא.

ניסן סלומינסקי: נשמח מאוד.

<נעמה שחל: בעצם, מכוח חוק אוויר נקי הותקנו תקנות.

<נעמה שחל: התקנות האלה עוסקות בעצם בזיהום אוויר מכלי רכב בדרך.

<נעמה שחל: זאת אומרת, הן נועדו לצמצם ולקבוע הוראות שנוגעות לזיהום אוויר שנפלט מכלי רכב.

<נעמה שחל: אנחנו נמצאים פה היום כדי לייצר כלי אכיפה יעיל ומאוד שימושי שיצמצם את הפליטה, את הזיהום מכלי רכב שנוסעים בדרך.

<נעמה שחל: בעצם, בצורה מאוד-מאוד מופשטת - - -

ניסן סלומינסקי: שאלתי היא, קודם כל, מה זה הגדרת כלי רכב?

ניסן סלומינסקי: ואחר כך נשאל מה זה הגדרה של זיהום.

ניסן סלומינסקי: אבל קודם כל מה זה הגדרה של כלי רכב.

ניסן סלומינסקי: רכבת, רכבת היא נוסעת – היא כלי רכב?

<נעמה שחל: לא.

<נעמה שחל: אנחנו מגדירים כל כלי רכב לפי פקודת התעבורה.

<נעמה שחל: אני אקריא לך מהתקנות: "רכב כהגדרתו של רכב מנועי בפקודת התעבורה, למעט אופנוע וטרקטורון, כהגדרתם בתקנות התעבורה, ורכב המונע באמצעות מנוע חשמלי בלבד".

ניסן סלומינסקי: הבנתי.

ניסן סלומינסקי: זאת אומרת, רכבת נוסעת רק באמצעות חשמל?

<נעמה שחל: רכבת, לדעתי, לא נכנסת להגדרות האלה.

ניסן סלומינסקי: הרכבת הקלה נוסעת רק עם חשמל?

<אמיר זלצברג: כן.

ניסן סלומינסקי: ורכבת רגילה לא.

<אמיר זלצברג: נוסעת עם מנועי דיזל.

ניסן סלומינסקי: ועליה גם חל חוק הזיהום?

<קריאה: לא.

<קריאה: חוק אוויר נקי חל עליה והתקנות הספציפיות שבהן אנחנו עוסקים לא חלות עליה.

ניסן סלומינסקי: למה הפרדתם?

<אמיר זלצברג: שמי אמיר זלצברג מאגף איכות האוויר.

<אמיר זלצברג: אני אחראי על זיהום אוויר ותחבורה במשרד ההסדרה מול הרכבת מתבצעת במסגרות אחרות, מכיוון שרק לגורם אחד יש יכולת להוציא הוראות ספציפיות לרכבת ולהסדיר את נושא זיהום האוויר.

<אמיר זלצברג: זה עובד גם בעולם בתקנים שונים.

ניסן סלומינסקי: הבנתי.

ניסן סלומינסקי: וזה כולל אוטובוסים, משאיות.

<אמיר זלצברג: התקנות הללו חלות על כל כלי הרכב המנועיים, למעט כלי רכב חשמליים, שמטבע הדברים לא מזהמים, ולמעט טרקטורונים ואופנועים שלא נבדק להם זיהום האוויר מסיבות טכניות בארץ ובעולם.

ניסן סלומינסקי: עכשיו, עורכת הדין נעמה שחל, אז את תסבירי לי: אופנוע – אנחנו רואים איך שהם נוסעים.

ניסן סלומינסקי: וואו.

ניסן סלומינסקי: חוץ מהרעש שהם עושים, שאני לא יודע איך, את זה צריכים בסעיף אחר, ובפרט הרבה פעמים מורידים את האגזוז, בכלל - - -.

ניסן סלומינסקי: אבל שם יש המון זיהום אוויר.

ניסן סלומינסקי: למה הם לא בתוך התמונה?

<נעמה שחל: מר אמיר זלצברג יודע לענות על זה.

ניסן סלומינסקי: מילא האופניים, אני מקווה, בסדר.

ניסן סלומינסקי: אבל למה?

<אמיר זלצברג: קודם כל, אני מסכים שהאופנועים, בעיקר האופנועים הדו-פעימתיים, הישנים, האופנועים הקטנים, 50 סמ"ק, הם מייצרים זיהום אוויר.

<אמיר זלצברג: אנחנו במקרה הזה עקבנו אחר התקינה המקובלת באירופה ועשינו בדיוק מה שהם עושים, וגם שם באופנועים לא נבדק זיהום האוויר בטסט השנתי ולא בצד הדרך.

ניסן סלומינסקי: למה?

<אמיר זלצברג: הסיבה היא בעיקר מכיוון שזה כלים קטנים יחסית, המספר שלהם קטן, ומנסים להתמקד ברוב כלי הרכב בישראל.

ניסן סלומינסקי: לא, לא הבנתי.

ניסן סלומינסקי: אם הוא יוצר זיהום אוויר, ויש הרבה אופנועים, והם גם נוסעים במהירות עצומה.

ניסן סלומינסקי: ככל שהמהירות גדולה יותר בטח הצריכה יותר גדולה, והם צריכים לעבור טסט.

ניסן סלומינסקי: אז למה לא בודקים גם אותם בטסט?

ניסן סלומינסקי: זאת אומרת, מה גורם לנו שלא?

<אמיר זלצברג: שיטת הבדיקה היא שיטה אחרת מסיבה טכנית: של המבנה, של האגזוז, ורמות זיהום האוויר, והמנוע שהוא פועל אחרת.

<אמיר זלצברג: זו שיטה טכנית אחרת.

<אמיר זלצברג: באירופה החליטו לא לבדוק את זה.

<אמיר זלצברג: במדינות, למשל, במזרח אסיה, שם באמת יש המון-המון אופנועים, בודקים את זה.

<אמיר זלצברג: אז אנחנו יותר דומים לאירופה בהקשר הזה - - -

ניסן סלומינסקי: - - - אני לא יודע אם אתה היית במזרח הרחוק: כשיש רמזור, אז 20 מטר לפני הרמזור - - -

<אמיר זלצברג: הכול אופנועים.

ניסן סלומינסקי: - - - רק הווספות, הווספות.

ניסן סלומינסקי: פחות אופנועים אפילו.

ניסן סלומינסקי: ווספות.

ניסן סלומינסקי: ווספות.

ניסן סלומינסקי: מלא.

ניסן סלומינסקי: וכמה כלי רכב משתרכים מאחור.

ניסן סלומינסקי: וגם החניות, הכול זה הולך דווקא אליהם.

<אמיר זלצברג: אז בישראל, אני מעריך, סדר גודל, מתוך קרוב לשלושה מיליון כלי רכב שיש במדינת ישראל, משהו כמו קצת יותר מ-100 אלף הם אופנועים.

<אמיר זלצברג: זה סדר הגודל.

<אמיר זלצברג: אז אני חושב שזה עיקרון של - - - שהמחוקק במקור התכוון אליו.

<אמיר זלצברג: אבל שוב פעם אני אומר: עקבנו אחר התקינה המקובלת באירופה.

ניסן סלומינסקי: טוב.

ניסן סלומינסקי: זה נשמע קצת משונה, אבל טוב.

ניסן סלומינסקי: אוקיי.

ניסן סלומינסקי: עכשיו, הזיהום.

ניסן סלומינסקי: יש לכם הגדרה לזיהום?

<נעמה שחל: כן, אבל אם אני יכולה רק להסביר עוד שתי מילים.

<נעמה שחל: בעצם, מה שאנחנו באים ומציגים היום: עד היום האכיפה של סוג העבירות הזה, של זיהום אוויר מכלי רכב בדרך, גם היה מבוצע באמצעות ברירות משפט.

<נעמה שחל: אנחנו בעצם באים ומציגים צו חדש שנדרש בגלל שהחלפנו את התקנות שבהן נקבעו העבירות המקוריות עצמן.

<נעמה שחל: זאת אומרת, אנחנו נשארים - - -

ניסן סלומינסקי: כלומר, שיניתם את ההגדרות או מה?

<נעמה שחל: ההגדרות קצת שונו, אבל בעצם הדגש פה הוא על המעבר מהחוק למניעת מפגעים – חוק ישן שההסדרה בו בנושא זיהום אוויר הייתה מצומצמת – לחוק אוויר נקי.

ניסן סלומינסקי: מתי זה היה, המעבר?

<נעמה שחל: בשנת 2011 חוק אוויר נקי נכנס לתוקף.

ניסן סלומינסקי: 2011.

ניסן סלומינסקי: היום 2015.

ניסן סלומינסקי: אז ארבע שנים מה קורה?

<נעמה שחל: אז אני אסביר:

<נעמה שחל: בשנת 2011 חוק אוויר נקי נכנס לתוקף.

<נעמה שחל: בשנת 2012 השתנו התקנות, התקנות שבעצם מגדירות את העבירות של זיהום אוויר מכלי רכב בדרך, בעקבות השינוי של חוק אוויר נקי.

<נעמה שחל: לקח לנו עוד תקופה מסוימת להגיע - - - חדש - - -

ניסן סלומינסקי: שלוש שנים שלא היו לכם תקנות, וממילא לא שילמו קנסות?

<אמיר זלצברג: לא - - -

<נעמה שחל: לא.

<נעמה שחל: רק ב-2013 התקנות החדשות נכנסו לתוקף, ולקח לנו זמן לעשות את השינוי.

<נעמה שחל: היו לנו גם סוגיות מסוימות שנדרשנו לפתור מול משרד המשפטים, וזה לקח קצת זמן, בעניין היחס בין עיצומים כספיים לברירות משפט.

<נעמה שחל: פתרנו את זה.

<נעמה שחל: עבדנו במרץ על הצו, והנה אנחנו כאן.

ניסן סלומינסקי: מתי תלמדו שלא מכניסים משהו חדש לפני שהכנתם?

ניסן סלומינסקי: או לא מבטלים משהו ישן לפני שיש לכם משהו חדש?

ניסן סלומינסקי: שלוש שנים היה, נניח, אל"ף, אנשים לא שילמו; בי"ת, היה זיהום.

ניסן סלומינסקי: זאת אומרת, זה לא חכם, מה שנקרא.

<נעמה שחל: יש לנו כלים נוספים להתמודד.

<נעמה שחל: כלי נוסף שאנחנו מתמודדים איתו ואנחנו בטח נרחיב עליו את הדיבור.

<נעמה שחל: לצד הקנסות שאנחנו נותנים, הכלי האכיפתי, הסמי-פלילי, יש לנו אפשרות לתת אי שימוש, הודעות של אי שימוש, שבעצם הן אומרות לבעל הרכב: אתה עכשיו צריך לנסוע למוסך, לתקן את הרכב - - -

ניסן סלומינסקי: כן, נדבר על זה.

ניסן סלומינסקי: אבל זה לא השתנה?

ניסן סלומינסקי: זה קיים כל הזמן?

<נעמה שחל: זה נותר.

<נעמה שחל: זה מכוח חוק אוויר נקי עצמו.

<נעמה שחל: מהרגע שחוק אוויר נקי נכנס לתוקף, הכלי הזה - - -.

<נעמה שחל: זאת אומרת, השינוי עכשיו הוא רק ביחס לקנס עצמו.

<נעמה שחל: - - - שוב להדגיש - - -

ניסן סלומינסקי: לא, אני אומר אם שיניתם את התקנות?

ניסן סלומינסקי: כלומר, קריטריונים אחרים.

ניסן סלומינסקי: איך - - -

<נעמה שחל: לא, כי איסור השימוש מתייחס לכל מצב של מי שעובר על עבירה.

<נעמה שחל: מהרגע ששינינו את התקנות, אבל הסעיף של איסור השימוש עדיין קיים בחוק עצמו – הכלי עדיין קיים לנו.

<נעמה שחל: לא נדרשנו לחקיקה נוספת ביחס - - -

ניסן סלומינסקי: טוב.

ניסן סלומינסקי: אז יש לי עוד שאלה: אם אני זוכר נכון, אז כל אחד שעובר טסט, צריך לעבור בדיקה שהרכב לא מזהם.

<נעמה שחל: נכון.

ניסן סלומינסקי: נכון?

<נעמה שחל: הבדיקה היא אותה בדיקה.

ניסן סלומינסקי: אדם עבר טסט.

ניסן סלומינסקי: בסדר.

ניסן סלומינסקי: והרכב שלו בסדר והוא נוסע על הכביש.

ניסן סלומינסקי: כעבור חודשיים עוצר אותו פקח, בודק, אומר: אדוני, יש זיהום ומטילים עליו קנס.

ניסן סלומינסקי: עכשיו, בואי תסבירי לי בדיוק, נניח אני הנהג, מאיפה אני מבין?

ניסן סלומינסקי: אני עברתי טסט.

ניסן סלומינסקי: אמרו לי: הכול בסדר.

ניסן סלומינסקי: אין לי מכשיר שכל בוקר אני מודד את הזיהום.

ניסן סלומינסקי: אני נוסע.

ניסן סלומינסקי: עכשיו, מה רוצים ממני?

ניסן סלומינסקי: אז אני שואל: בכלל, איך זה קורה?

ניסן סלומינסקי: אבל נניח שזה קורה – עוד מעט נדבר על זה – אבל איך מחייבים אותי?

ניסן סלומינסקי: מה אני אשם?

ניסן סלומינסקי: מה, אני יודע להגיד מה זה זיהום, מה זה לא זיהום?

ניסן סלומינסקי: בדקו.

ניסן סלומינסקי: הכול היה בסדר.

ניסן סלומינסקי: אם בדקו ולא בסדר – משהו אחר.

ניסן סלומינסקי: אם קרתה אצלי תאונה שהיא יכולה לשנות את כל המערך זה משהו אחר.

ניסן סלומינסקי: אבל אני נוסע רגיל.

ניסן סלומינסקי: אין.

ניסן סלומינסקי: לא קרה לי כלום, לא היה לי שום דבר.

ניסן סלומינסקי: יהודי תמים.

ניסן סלומינסקי: מה פתאום מטילים עליי קנס?

<נעמה שחל: בעצם, הצגת פה שתי שאלות.

<נעמה שחל: השאלה הראשונה היא איך דבר כזה יכול לקרות, ואת זה תיכף מר אמיר זלצברג, איש המקצוע שלנו, יידע לענות בהרחבה.

<נעמה שחל: לגבי החלק השני, שזה החלק המשפטי או החלק שעוסק במדיניות האכיפה, אני אבקש להגיד שני דברים: קודם כל, העבירה שאוסרת על - - - של זיהום אוויר מכלי רכב בדרך היא עבירה של אחריות קפידה.

<נעמה שחל: זאת אומרת, זו לא עבירה שמחייבת שאדם יידע או ירצה אפילו שתהיה לו איזושהי רמה של מודעות ביחס לזיהום.

<נעמה שחל: זאת אומרת, ברגע שהרכב מזהם, כבר נוצרה העבירה.

<נעמה שחל: זאת המשמעות של עבירות אחריות קפידה.

<נעמה שחל: המחוקק בא ואמר: יש התנהגויות מסוימות שאני רוצה לאסור עליהן.

<נעמה שחל: אני רוצה להגיד שגם בלי לבדוק את היסוד הנפשי אני אוסר עליהן.

<נעמה שחל: וזאת אחת ההתנהגויות האלה.

<נעמה שחל: הסוגיה שאתה מתייחס אליה היא בעצם סוגיה שנכנסת למדיניות של אכיפה.

<נעמה שחל: בשיחות שלנו עם היועצת המשפטית של הוועדה אנחנו הצענו שאנחנו נתייחס לסוגיה הזאת באמצעות איזשהו נוהל מדיניות אכיפה שהמשרד להגנת הסביבה יכתוב וייחתם אולי על ידי סמנכ"ל האכיפה שיושב פה, מר יצחק בן דוד, ובעצם ינחה את המפקחים בשטח בנוגע לאינדיקציות מסוימות או התנהגויות מסוימות, שאז, במקרים האלה, נכון יהיה לתת את הקנס ובמקרים אחרים לא.

<נעמה שחל: אנחנו חושבים שלא נכון לשנות את הצו עצמו, כי, שוב, מבחינה משפטית אנחנו לא רוצים לעבור מעבירה שהיא עבירה באחריות קפידה לעבירה שיש בה יסוד נפשי.

<נעמה שחל: אנחנו גם חושבים שלא נכון לקחת התנהגות שהיא התנהגות יחסית קלה לבדיקה, שפקח בשטח יכול לאכוף אותה בצורה פשוטה ולהפוך אותה למאוד מורכבת ומסובכת, כי אז פשוט לא תהיה אכיפה.

ניסן סלומינסקי: כן.

ניסן סלומינסקי: את מסתכלת על - - -, אני מסתכל על האדם, על האזרח.

ניסן סלומינסקי: זה תפקידינו.

ניסן סלומינסקי: ואני עברתי טסט לפני חודשיים.

ניסן סלומינסקי: אני נוסע.

ניסן סלומינסקי: לא הייתה לי שום תאונה, לא כלום.

ניסן סלומינסקי: רכב, נניח שנתיים על הכביש.

ניסן סלומינסקי: לא חשוב.

ניסן סלומינסקי: לא משהו.

ניסן סלומינסקי: נוסע.

ניסן סלומינסקי: ועכשיו עוצר אותי פקח, בודק: זיהום אוויר – קנס.

ניסן סלומינסקי: מסתכל עליו, מה?

<נעמה שחל: אז מר אמיר זלצברג יסביר את זה.

<אמיר זלצברג: אני רוצה להתייחס לכמה נקודות מאוד בקצרה.

<אמיר זלצברג: דבר ראשון, האחריות של כל אחד מאיתנו, שהוא לוקח את הרכב, יושב מאחורי ההגה ונוהג, היא לא רק לעבור טסט פעם בשנה.

<אמיר זלצברג: האחריות שלנו היא - - -

ניסן סלומינסקי: כל בוקר לבדוק את זיהום האוויר שיוצא מהמכונית?

<אמיר זלצברג: אז אני אענה: האחריות שלנו היא לבצע תחזוקה בתדירות, בהתאם להנחיות יצרן הרכב.

<אמיר זלצברג: האחריות שלנו היא להסתכל גם ולהסתכל במראה האחורית ולראות אם כשאתה נוסע ואתה לוחץ על דוושת התאוצה – אם יש ענן שחור מאחוריך, ואם יש כתם של פיח סביב האגזוז שלך.

<אמיר זלצברג: וכמו שהאחריות שלך ושלי כנהג לבדוק שהאורות דולקים, שהצמיגים תקינים, שהווישרים זזים, ושפע דברים נוספים מעולם הבטיחות שמסכן בעצם את כל הסביבה סביב הסובבים את הרכב, גם זיהום האוויר מסכן את הסובבים סביב הרכב.

<אמיר זלצברג: אז יש את הנושא של תחזוקה, יש את הנושא של בדיקה, בדיקות שגרתיות של הנהג.

<אמיר זלצברג: ודבר אחרון שצריך לזכור זה שרכב זה מכונה.

<אמיר זלצברג: רכב זה מכונה שעובדת, ומכונה שעובדת מתקלקלת.

<אמיר זלצברג: היא לא יכולה תמיד להתקלקל דווקא ביום שלפני הטסט השנתי כדי שתבדוק את זה אז, ולכן, מטבע הדברים, יש פה שגרה של בדיקות.

<אמיר זלצברג: תפתח את ספר הרכב, אתה תראה שכל אחד מאיתנו למעשה נדרש – אני לא יודע מי מבצע ומי לא מבצע – כל אחד מאיתנו למעשה נדרש.

<אמיר זלצברג: יש לו אחריות.

<אמיר זלצברג: יש לו אחריות שהוא לוקח את הרכב ונוהג.

<אמיר זלצברג: וכמו שהוא מסכן אנשים מבחינה בטיחותית, הוא גם מסכן אנשים מבחינת זיהום אוויר, והאחריות של כולנו לצמצם את זה ככל הניתן.

ניסן סלומינסקי: אבל זה עדיין נראה לי משונה.

ניסן סלומינסקי: אלא אם כן זה קורה לו תוך כדי נסיעה, שאז באמת גם אי אפשר לחייב אותו.

ניסן סלומינסקי: אבל נניח אור – אתה יכול לבדוק: זה דולק או לא דולק.

ניסן סלומינסקי: איך אני יודע לבדוק זיהום אוויר, אם זה מזהם?

ניסן סלומינסקי: מה שיוצא, נניח, זה מזהם או לא מזהם?

ניסן סלומינסקי: ונכון שיש טיפול שגרתי, ובדרך כלל, לא בגלל זיהום האוויר, כל אדם עושה את הטיפול בזמן.

ניסן סלומינסקי: כל אדם שרוצה לשמור על הרכב שלו.

ניסן סלומינסקי: אז אם זה פעם, נניח, כל 5,000 קילומטר או כל 10,000 קילומטר או כל 20 אלף – אני לא יודע כמה; כל אחד עושה את הטיפול.

ניסן סלומינסקי: אני לא יודע אם המוסכים גם כן בודקים את זיהום האוויר או לא.

ניסן סלומינסקי: אין לי מושג מה החוק.

<נעמה שחל: כן.

<נעמה שחל: אותה בדיקה בדיוק.

ניסן סלומינסקי: אם הם בודקים או לא, אני לא יודע.

ניסן סלומינסקי: אז אם הם בודקים אז הם בודקים.

ניסן סלומינסקי: אדם רגיל.

ניסן סלומינסקי: 70% מהאזרחים נורמטיביים, עושים כל מה שצריך, פועלים לפי הספר.

ניסן סלומינסקי: זה כלי יקר.

ניסן סלומינסקי: זה משמש אותם.

ניסן סלומינסקי: חשוב להם והם שומרים עליו.

ניסן סלומינסקי: איך אני יכול פתאום להטיל עליו חיוב?

ניסן סלומינסקי: אני אומר שוב: אתה צודק.

ניסן סלומינסקי: אם אתה רואה ענן עשן ענק יוצא מאחוריך – זה משהו אחר.

ניסן סלומינסקי: רואים את זה בעין.

ניסן סלומינסקי: אולי זו הסיבה היחידה שיש זיהום, אז זה משהו אחר.

ניסן סלומינסקי: אבל אם אין כזה דבר: ענן עשן כזה, שחור, שיוצא מאחוריך – קשה.

<יצחק בן דוד: אדוני, בן דוד יצחק, סמנכ"ל אכיפה של המשרד להגנת הסביבה.

<יצחק בן דוד: מאחר ואני מגיע הרבה פעמים לניידות האלה שבודקות בצד הדרך ואני בודק בעצמי מה קורה שם, לא אחת אנחנו מוצאים שהסיבה לזיהום האוויר תלויה בנהג עצמו.

<יצחק בן דוד: או שאנחנו רואים רכבים שהם מאוד מוזנחים ולא מטופלים ולא זה.

<יצחק בן דוד: או שנהג העמיס עומס יתר על הרכב שלו וזה יוצר זיהום אוויר.

<יצחק בן דוד: או שהנהג נוהג לא נכון ומתנהג עם הרכב שלו לא נכון.

ניסן סלומינסקי: אם הוא נוהג לא נכון, אז הבעיה שלי זה לא זיהום אוויר.

ניסן סלומינסקי: יש לי בעיה אחרת.

ניסן סלומינסקי: יש לי - - - אחר.

<יצחק בן דוד: לא.

<יצחק בן דוד: - - - בגלל הנהיגה הלא נכונה הוא יוצר - - -

ניסן סלומינסקי: כן, אבל הבעיה שלי זה לא שאתה תפטור.

ניסן סלומינסקי: אני אתן לו קנס על הזיהום, אתה צריך להוריד אותו מהכביש, כשהוא מסכן - - -

<יצחק בן דוד: אבל זה לא בסמכותי.

<יצחק בן דוד: הרבה פעמים אנחנו עושים את הבדיקות האלה בלוויית שוטרים ממשטרת ישראל, שהם בוחני תנועה, ואז הם מטפלים באספקטים הנוספים שהם לא זיהום אוויר מכלי רכב.

ניסן סלומינסקי: עכשיו, אם האיש הוא נורמטיבי שלא עונה על מה שאמרת, אז אתם לא נותנים לו את הקנס?

<יצחק בן דוד: ברוב המקרים אנחנו חושבים שהנהג ער לכך שהוא מזהם, ואז אנחנו כן נותנים.

<יצחק בן דוד: למשל, אני אתן לך דוגמה של בדיקת CO.

<יצחק בן דוד: CO זה משהו שאתה לא יכול לראות.

<יצחק בן דוד: אתה לא יכול.

<יצחק בן דוד: אתה לא יכול לראות אותו בשום פנים ואופן בעין, ואז, במקרה כזה, אנחנו שולחים אותו לתקן את הרכב.

<יצחק בן דוד: אנחנו לא רושמים לו דו"ח.

<יצחק בן דוד: זה במסגרת - - -

ניסן סלומינסקי: אתם עוצרים רכבים באופן אקראי או שאתם, מתוך היכרות יש לכם טביעות עין?

ניסן סלומינסקי: אתם רואים, הרכב הזה.

ניסן סלומינסקי: אתם יודעים אולי כן לזהות את זה או שזה בדיקות אקראיות?

<יצחק בן דוד: כן - - -.

<יצחק בן דוד: הבוחנים שלנו, מתוקף ניסיונם או מהניסיון שהם צברו במהלך השנים, הם כבר יודעים לזהות מה רכב מזהם ומה רכב לא מזהם.

<יצחק בן דוד: גם הרבה פעמים אתה רואה את זה.

<יצחק בן דוד: אתה רואה שרכב נוסע ויש ענן עשן מאחוריו.

<יצחק בן דוד: הם יודעים לעשות את הבדיקה הזאת.

ניסן סלומינסקי: כן, אם רואים את זה - - - עכשיו, אני מניח - - - נוספים, אולי - - -, מצב אחד שמקובל הרבה, שאדם לא הולך לטסט לבד.

ניסן סלומינסקי: יש אלה שהמוסכניק שלו הולך לטסט.

ניסן סלומינסקי: והוא יש לו הסכם עם המכון והם מעבירים לו את המכונית בטסט.

ניסן סלומינסקי: יכול להיות שיש מכונים שקופצים על הדבר הזה?

<יצחק בן דוד: בהחלט, אדוני.

<יצחק בן דוד: בהחלט.

ניסן סלומינסקי: זו שאלה אחת.

ניסן סלומינסקי: שאלה שנייה: אני מניח – אולי אני לא מומחה – שאם אתה שם את הדלק, נקרא לזה, הלא נכון - - -

<קריאה: תוסף.

ניסן סלומינסקי: כן.

ניסן סלומינסקי: או לא יודע.

ניסן סלומינסקי: או דברים מסוימים או שהוא מזויף או מה, זה גורם ליצירת זיהום אוויר.

ניסן סלומינסקי: זאת אומרת שיכול להיות שאתה קונה דלק בתחנות; היום יש הרבה תחנות, נקרא לזה חצי חאפרים, מה שנקרא.

<קריאה: פיראטיות.

ניסן סלומינסקי: חאפרים או אני לא יודע.

ניסן סלומינסקי: יכול להיות שלפעמים יש במגזר הערבי, אולי, שיש פחות ביקורת.

ניסן סלומינסקי: אני לא יודע להגיד.

ניסן סלומינסקי: אולי בקיבוצים.

ניסן סלומינסקי: לא יודע.

ניסן סלומינסקי: ויכול להיות שכתוצאה מזה אז אתם גם ממשיכים לבדוק; האיש לא יודע; ממשיכים לבדוק גם את התחנות: מי יוצר?

ניסן סלומינסקי: מי המקור?

ניסן סלומינסקי: איפה רוכשים כזה דלק מזויף או משהו כזה, שזה גם עבירות מסוגים אחרים?

ניסן סלומינסקי: דרך הנושא של הזיהום אתם גם מנסים לעשות את זה?

<יצחק בן דוד: אדוני, אנחנו, קודם כל, העסקים הקטנים בתוך מכוני הרישוי זה משהו שאנחנו מודעים לו.

<יצחק בן דוד: יש לנו כלי שהשתמשנו בו בעבר ועכשיו בגלל איזושהי בעיית הסמכה אנחנו עצרנו.

<יצחק בן דוד: אבל ברגע שנקבל את ההסמכה אנחנו נחזור.

<יצחק בן דוד: אבל כן, מצאנו שמי שעושה בדיקת זיהום אוויר במכון רישוי זה מזכירה, שהיא יצאה באותו רגע, עשתה לך את הבדיקה ועברת את הזה.

<יצחק בן דוד: כן, אנחנו מכירים.

<יצחק בן דוד: ברגע שתסתדר לנו בעיית ההסמכה אנחנו נמשיך ונאכוף את התקנה הזאת במכוני רישוי.

<יצחק בן דוד: ואדוני, מי שהולך לקנות דלק אצל חאפר כזה, שהוא קונה אותו במאוד מאוד זול, צריך לקחת בחשבון שלא רק שהרכב שלו יזהם, הוא גם יכול לפגוע פגיעה הרבה יותר חמורה בזה.

<יצחק בן דוד: אבל זה לא אנחנו - - -

ניסן סלומינסקי: לא, אבל אתם מזה אתם לפעמים מנסים להבין ולדווח למי שאמור כן לנסות לבדוק שיש תחנות כאלה שינסו לעשות.

ניסן סלומינסקי: כי זה נזקים גדולים מאוד גם לרכב.

<יצחק בן דוד: אדוני, אנחנו מדווחים את זה למינהל הדלק.

<יצחק בן דוד: בעבר עשינו פעילויות משותפות להחרים תחנות דלק כאלה.

<יצחק בן דוד: היינו פשוט באים לתחנות דלק כאלה שהן היו פיראטיות או לא חוקיות – היינו פשוט מחרימים אותן.

ניסן סלומינסקי: והיום?

<יצחק בן דוד: אבל מינהל הדלק החליט לאכוף את זה בעצמו, אז אנחנו - - -

ניסן סלומינסקי: אבל הוא עושה את זה.

<יצחק בן דוד: אני מקווה.

<אמיר זלצברג: הוא בודק את איכות הדלק באופן מדגמי בתחנות תדלוק.

<אמיר זלצברג: זה מה שהוא.

<דורית ואג: אמרת שנהגים נורמטיביים, אתם שולחים אותם פשוט לתקן.

<דורית ואג: איך אתם יודעים שהם תיקנו?

<יצחק בן דוד: הם עושים טסט מחדש.

<דורית ואג: - - -

<יצחק בן דוד: אנחנו מבטלים להם את רישיון הנהיגה, את רישיון הרכב.

<יצחק בן דוד: הם הולכים והם עושים - - -

<נעמה שחל: זה נרשם במרשם הרישוי - - -

ניסן סלומינסקי: אז אם כבר נכנסנו:

ניסן סלומינסקי: תפסתם מישהו, נניח - - - או משהו, שהוא לא יכול - - - או החלטתם שהוא אדם נורמטיבי ושקשה גם להאשים אותו בזיהום.

ניסן סלומינסקי: שלחתם אותו עוד פעם למוסך.

ניסן סלומינסקי: הוא הלך למוסך, נניח.

ניסן סלומינסקי: סידר את זה.

ניסן סלומינסקי: עכשיו, כשהוא מקבל את האישור – האישור הזה נמצא אצלו או שהאישור נכנס למערכת?

<אמיר זלצברג: גם וגם.

<יצחק בן דוד: גם וגם.

ניסן סלומינסקי: ואז, אם אתם תופסים אותו פעם שנייה, אז אם הוא היה בתיקון, אז אתם מבינים שהמוסך בעייתי.

<יצחק בן דוד: יכול להיות.

ניסן סלומינסקי: כן.

ניסן סלומינסקי: אם הוא לא היה בתיקון, אז אתם גם תדעו שהוא לא היה.

<יצחק בן דוד: הוא לא יכול.

<יצחק בן דוד: אם הוא לא היה בתיקון אז הרישיון שלו לא בתוקף.

ניסן סלומינסקי: למה?

ניסן סלומינסקי: אתם שוללים לו את הרישיון?

<קריאה: כן.

<קריאה: סוגרים לו את הרישיון.

<קריאה: - - - סוג של הדמיה לרכב - - -

<יצחק בן דוד: מחרימים לו - - - רישיון לרכב.

<נעמה שחל: אי שימוש.

<נעמה שחל: הוא לא יכול להשתמש ברכב.

<איציק סנדרוסי: רישיון רכב זה אי שימוש.

<איציק סנדרוסי: אנחנו מבטלים לו את הרישיון.

ניסן סלומינסקי: כן, אבל - - - למוסך, אתם נותנים לו הרי אפשרות לנסוע למוסך.

<איציק סנדרוסי: 24 שעות.

ניסן סלומינסקי: 24 שעות.

<איציק סנדרוסי: כן.

ניסן סלומינסקי: ויש לכם את הסמכות לעשות את זה?

<איציק סנדרוסי: כן.

ניסן סלומינסקי: וואו.

<נעמה שחל: חוק אוויר נקי.

<יצחק בן דוד: אז מה שקורה, אדוני, כשאנחנו עוצרים רכב בצד הדרך, כל השיקולים האלה נשקלים.

<יצחק בן דוד: לא תמיד אנחנו רושמים קנס.

<יצחק בן דוד: לא תמיד אנחנו נותנים קנס.

ניסן סלומינסקי: מה אחוז הבדיקה שאתם מצליחים לבדוק בסך הכול הכולל של הרכבים?

ניסן סלומינסקי: באחוזים.

<יצחק בן דוד: אנחנו בדקנו עד עכשיו, בשנת 2015, כ-40 אלף כלי רכב.

<יצחק בן דוד: 40% מהם היו לא תקינים.

<אמיר זלצברג: מתוך כמעט שלושה מיליון כלי רכב בישראל.

ניסן סלומינסקי: וואו.

ניסן סלומינסקי: אז כמה אחוז זה?

<אמיר זלצברג: יותר מאחוז אחד.

ניסן סלומינסקי: אתה אומר שמתוך זה 50% היו - - -

<אמיר זלצברג: כן, אבל זה לא מדגם מייצג את כלי הרכב, זה ברור לך.

<אמיר זלצברג: - - - קודם.

<אמיר זלצברג: אנחנו כבר מכירים ויודעים - - -

<דורית ואג: כי הם בודקים רק רכבים ישנים.

<דורית ואג: רכב חדש הם לא יעצרו.

ניסן סלומינסקי: לא, ודאי.

ניסן סלומינסקי: הם מקפידים יותר במשאיות או באוטובוסים או בכאלה - - -

<איציק סנדרוסי: כן.

<איציק סנדרוסי: תחבורה ציבורית, אבל לא על רכבים חדשים, כמובן.

<אמיר זלצברג: גם אוטובוסים – אנחנו לא עוצרים אוטובוסים בשירות.

ניסן סלומינסקי: לא, אחרי פולקסוואגן צריכים גם לבדוק רכבים חדשים.

ניסן סלומינסקי: אבל אני מקווה שאז אתם לא נותנים קנס לאיש, אלא צריכים לתת לחברה.

ניסן סלומינסקי: וכמה סך הכול מהזיהום הכולל שיש, הנושא של המכוניות – כמה אחוז זה תופס?

<אמיר זלצברג: במרכזי הערים, בריכוזי האוכלוסין, זה המקור העיקרי.

<אמיר זלצברג: נקודה.

ניסן סלומינסקי: כלומר, לא מפעלים או דברים כאלו?

<דורית ואג: במרכז העיר אין מפעלים.

<אמיר זלצברג: בתל אביב, בירושלים, בריכוזי האוכלוסין, איפה שגרה מרבית האוכלוסייה, בגוש דן וכדומה, המקור העיקרי לזיהום האוויר הוא - - -

<יצחק בן דוד: אדוני, אני גר ביפו, בשדרות ירושלים, ואני פעם בשבוע מנקה את המאוורר מהפיח שמצטבר עליו.

<דורית ואג: ופעם בחצי שנה צריך לסייד.

ניסן סלומינסקי: תבוא לבית שלי ותעמוד, אתה רואה את גוש דן, אתה רואה שהוא עטוף בענן.

<יצחק בן דוד: נכון.

<יצחק בן דוד: נכון, אדוני.

<אמיר זלצברג: הענן החום.

<אמיר זלצברג: כן, זה מדד שמורכב מכל מיני מזהמי אוויר - - -

ניסן סלומינסקי: אז צריכים שיום בשבוע לפחות לא ייסעו, אז זה קצת ירגיע.

<אמיר זלצברג: באמת תחנות הניטור שלנו מראות שבשבת איכות האוויר טובה יותר.

<אמיר זלצברג: חד משמעית.

ניסן סלומינסקי: דרך אגב, אתם בודקים גם מוניות?

<קריאה: בוודאי.

ניסן סלומינסקי: כן?

ניסן סלומינסקי: טוב.

ניסן סלומינסקי: טוב, נהגי המוניות – בכבוד.

<אברהם פריד: אני מודה לאדוני.

<אברהם פריד: האמת היא כששמעתי אותך, התחלת לשאול שאלות, קצת נרגעתי.

<אברהם פריד: חשבתי שאתה מבין רק בכספים, אבל אני מבין שאתה מבין גם, הבנתי היום שאתה מבין גם בתחבורה.

<אברהם פריד: שאלת שאלות מאוד-מאוד מקצועיות, אבל אנחנו מייצגים, אברהם פריד, מייצג ארגון המוניות – 22 אלף מוניות.

ניסן סלומינסקי: יש ארגון אחד?

<אברהם פריד: שני ארגונים.

<אברהם פריד: אנחנו ביחד.

<אברהם פריד: ארגון מוניות השירות וארגון מוניות הספיישלים.

<אברהם פריד: במקרה אני בשני התפקידים, אבל לא חשוב.

<אברהם פריד: לא זה העניין.

<אברהם פריד: נהג המונית, בניגוד לאחרים, אין לו אבא ואימא, ואין לו קופה מרכזית של מישהו שמשלם את הקנס, במידה והוא מקבל אותו.

<אברהם פריד: זאת אומרת, זה מכיסו.

<אברהם פריד: נהג המונית עושה כ-100 אלף קילומטר בשנה, וזה מאוד חשוב.

<אברהם פריד: הוא יוצא לעבודה והוא צריך להתפרנס.

<אברהם פריד: הוא מתדלק כרגיל, על כל המשתמע.

<אברהם פריד: יחד עם זאת, יש פה כמה דברים מסוימים שמאוד-מאוד-מאוד היו מציקים.

<אברהם פריד: אנחנו בעד ניקיון, ובטח נגד זיהום האוויר, על כל המשתמע.

<אברהם פריד: אנחנו בטח לא בתי זיקוק, על כל המשתמע.

<אברהם פריד: ויחד עם זאת, החוקים הם כאלה שמכריחים את נהג המונית שאין באפשרותו לא לחדש את רכבו, אלא להגיע עד כמעט שמונה שנים בחיי המונית כדי לחדש.

<אברהם פריד: אלה שיש באפשרותם מחדשים עוד לפני כן.

<אברהם פריד: וכמובן הזיהום הוא פחות.

<אברהם פריד: אבל כאשר הרכב מתבגר, אז כמובן הזיהום גם הולך וגובר, ואין שליטה לאף אחד – גם עם סולר נקי ויש סולר לא נקי.

<אברהם פריד: יש זיהום, ובטח לא בחידוש שיש היום ברכבים, על כל המשתמע.

<אברהם פריד: מאוד-מאוד היה חשוב לתת את הדעת בשני דברים, מכאן שתצא איזו קריאה: שמשרד האוצר והמשרד להגנת הסביבה ינחו או ימליצו להוריד - - -

<יהודה מזרחי: יעודדו.

<אברהם פריד: לעודד את נהגי המוניות לחידוש משק, חידוש, ולהקדים – במקום לחכות שמונה שנים, להקדים בשלוש שנים עד ארבע שנים.

<אברהם פריד: והמיסוי הוא למעשה מפריע כאן.

<אברהם פריד: המיסוי מפריע.

<אברהם פריד: משרד האוצר רוצה מיסוי גם כאשר האוטו בן שבע.

<אברהם פריד: וזה בלתי אפשרי.

<אברהם פריד: הוא לא יכול, הנהג, לעשות את זה.

<אברהם פריד: אז כשהוא מחדש הוא פשוט זורק את האוטו.

<אברהם פריד: זה דבר אחד.

<אברהם פריד: דבר שני: הקטע של הבדיקה.

<אברהם פריד: כמו שאמרת, אדוני, ושאלת את זה בידענות: מאיפה הנהג יודע שהאוטו מזהם?

<אברהם פריד: הוא יצא לעבודה.

<אברהם פריד: אז לכן מאוד-מאוד היה חשוב שכל הבודקים למיניהם, שעושים את עבודתם נאמנה, לאפשר לנהג, בלי, לפני הקנסות ולפני הכול, ללכת לבדיקה, לסדר, להביא אישור – בלי הקנסות ובלי כל העניינים האלה.

<אברהם פריד: פשוט מאוד: נהג המונית, עד שהוא מוציא את פרנסתו אז הוא צריך כבר גם לשלם קנס, גם לתקן את האוטו שאין באפשרותו וגם לא להחליף אותו.

<אברהם פריד: אז אנא ממך, שימו לב גם לאותם 22 אלף מוניות.

<אברהם פריד: תודה.

ניסן סלומינסקי: אני אשאל אולי ככה: כמה אחוז מתוך אלה שאתם בודקים זה אוטובוסים?

ניסן סלומינסקי: כמה אחוז זה המשאיות?

ניסן סלומינסקי: וכמה אחוז זה המוניות?

ניסן סלומינסקי: סתם, שיהיה לנו מושג.

ניסן סלומינסקי: כי אם הם אוכלוסיות או סקטורים שמועדים, אז בטח עליהם אתם שמים את עיקר הדגש או לא.

ניסן סלומינסקי: אני לא יודע.

ניסן סלומינסקי: זה באמת כך?

<איציק סנדרוסי: שמי איציק סנדרוסי.

<איציק סנדרוסי: אני ממונה זיהום אוויר מתחבורה במשרד להגנת הסביבה.

<איציק סנדרוסי: הדגש בעיקר בבדיקות של הניידות שלנו זה על רכבי דיזל, שהם הרכבים המזהמים.

<איציק סנדרוסי: וכמובן שאנחנו לא בודקים לא מוניות ולא רכבים משנת 2011-2010.

<איציק סנדרוסי: אנחנו בודקים יחסית ישנים, ומניסיוננו אנחנו יודעים גם מי מזהם, כולל מוניות.

<איציק סנדרוסי: אז, לצערי, נהג מונית, ואני יודע שהוא עובד קשה, גם כשמניע את האוטו, תאמין לי שהוא יודע אם הרכב שלו מזהם או לא מזהם, כי הוא יותר בתדירות, יותר במוסכים - - -

<יהודה מזרחי: לפעמים זה בגלל איכות הסולר.

<איציק סנדרוסי: מה?

<יהודה מזרחי: זה בגלל איכות הסולר - - -

<איציק סנדרוסי: אז שלא ייסע, יתדלק אצל חאפרים.

<איציק סנדרוסי: שיתדלק במקום שמוסדר - - -

<יהודה מזרחי: אז אני אראה - - - מוסדות של תחנות רשמיות, וגם שם יש בעיות.

ניסן סלומינסקי: אז זהו.

ניסן סלומינסקי: אז לכן שאלתי בשאלה הראשונה, כי יש חאפרים.

<יהודה מזרחי: איכות הסולר - - -

<איציק סנדרוסי: יש המון חאפרים, ושם הם - - -

<יהודה מזרחי: מי בודק את איכות הסולר?

<יהודה מזרחי: את זה אני לא מבין.

<אמיר זלצברג: אני יכול להתייחס לזה, לכמה דברים שעלו פה.

<אמיר זלצברג: דבר ראשון, את איכות הסולר, מינהל הדלק במשרד התשתיות הלאומיות, האנרגיה והמים בודק.

<אמיר זלצברג: באופן תקופתי הוא מפרסם באתר האינטרנט שלו את התוצאות, כולל תחנות דלק שנכשלו בבדיקות ביחס לתקן ולא נכשלו.

<אמיר זלצברג: דבר שני, לגבי מוניות: מר אברהם פריד יודע טוב מאוד – אנחנו מסכימים איתו שהיום מקורות ההכנסה של מוניות זה שוק, ענף שמאוד קשה להתפרנס ממנו.

<אמיר זלצברג: אנחנו מנסים גם לעזור בנושא הזה, כי מונית זה תחבורה ציבורית, ואנחנו בעד תחבורה ציבורית, ואפילו מנסים עוד לעודד שימוש במוניות נקיות יותר.

<אמיר זלצברג: אבל הנושא הזה של הקנסות לא יכול לבוא על חשבון זה, ואני אסביר: קודם כל, צריך להבהיר שפה, בצו הזה, לא מוצע להגדיל את הקנס על מוניות, אוטובוסים או כל סקטור אחר.

<אמיר זלצברג: לא מוצע להגדיל.

<אמיר זלצברג: גובה הקנסות נשאר זהה לחלוטין לגובה הקנסות שהיה ערב קודם.

<אמיר זלצברג: מדובר, סך הכול, במעבר מסט של תקנות לפי תקנות למניעת מפגעים לתקנות אוויר נקי.

<אמיר זלצברג: גובה הקנסות לא השתנה.

<אמיר זלצברג: דבר שני: מונית, בדיוק בגלל מה שנאמר קודם על ידי מר אברהם פריד, שנוסעת 100 אלף קילומטר בשנה; שנוסעת במרכזי הערים; שכל הזמן נוסעת סביב אוכלוסייה – מעלה, מורידה אנשים; שכל הזמן גז-ברקס זה גז-ברקס, בגלל אופי הפעילות שלהם, כפל וכפליים חשוב שהרכב הזה יהיה רכב תקין מבחינת זיהום האוויר.

<אמיר זלצברג: מכיוון שאם הרכב הזה, שנוסע במרכזי הערים, יעשן, זה יהיה עוד יותר בעייתי.

<אמיר זלצברג: זה נכון שצריך לסייע לענף המוניות.

<אמיר זלצברג: אני לא רואה איך אפשר לבוא, בנושא של מוניות מזהמות, ולבוא ולהגיד: הם דווקא לא יקבלו קנס, מכיוון שזה לא סביר.

<אמיר זלצברג: זה בדיוק הפוך.

ניסן סלומינסקי: אוטובוסים פחות מזהמים?

ניסן סלומינסקי: כלומר, מאחר וזה, בדרך כלל זה חברות גדולות, גדולות מאוד, הן כן מקפידות או שגם שם זה בלגן?

<אמיר זלצברג: את האוטובוסים, קודם כל, בהגדרה של מדיניות, אנחנו לא עוצרים אוטובוסים בשירות שיש עליהם נוסעים, שהם תוך כדי קו, אנחנו לא עוצרים אותם לבדיקה בצד הדרך - - -.

<אמיר זלצברג: עכשיו, אנחנו מסדירים את האוטובוסים ברמה אחרת בדרך כלל.

<אמיר זלצברג: יש לנו צווים.

<אמיר זלצברג: הנה, יושבים פה נציגי חברת דן – יודעים, אנחנו מוציאים להם צווים, מוציאים להם הוראות, בודקים אותם באופן שהוא קצת יותר מסודר מאשר להפריע לתנועת כל נוסעי התחבורה הציבורית.

<אמיר זלצברג: אני חושב שאוטובוסים – מעט מאוד נבדקים כך בצד הדרך - - -

ניסן סלומינסקי: אבל במוסכים שלהם או בדרכים אתם בודקים את זה.

<אמיר זלצברג: כן.

<יצחק בן דוד: כן.

<אמיר זלצברג: כן.

<יצחק בן דוד: אנחנו, בדרך כלל, בודקים אוטובוסים שהם מסיעים ילדים לבתי ספר - - -, ובגלל הרגישות - - -

<אמיר זלצברג: אבל כשהילדים לא בפנים.

<יצחק בן דוד: כשהילדים לא בפנים, כמובן.

<איציק סנדרוסי: כשרשום על זה הסעות ילדים.

<יצחק בן דוד: כשהילדים לא בפנים, אותם אנחנו בודקים.

ניסן סלומינסקי: כשהמשאיות, בעיקר משאיות כבדות, אתם גם כן?

<אמיר זלצברג: בודקים.

<יצחק בן דוד: בודקים.

<יצחק בן דוד: כן.

<אמיר זלצברג: בודקים.

<אמיר זלצברג: בוודאי.

<אמיר זלצברג: כל רכבי הדיזל.

<אמיר זלצברג: כל מנועי הדיזל.

ניסן סלומינסקי: עכשיו, אני מבין מהמדיניות שלכם שאם עצרתם נהג מונית, נניח, ומצאתם שיש לו איזה זיהום, אתם יודעים להגיד אם זו פעם ראשונה או שהוא כבר סדרתי, מה שנקרא?

<יצחק בן דוד: המערכת שלנו היא עדיין לא מתוחכמת שאני יודע את זה מיד, אבל אנחנו עובדים על זה.

<יצחק בן דוד: אני מקווה שממש בחודשים הקרובים יהיה לנו קשר ישיר, online, למערכות אצלנו במשרד, ואז אנחנו נוכל לדעת אם זה נהג שהוא רצידיביסט.

ניסן סלומינסקי: ואם תדע, ואם זו פעם ראשונה, אז אתם, בדרך כלל, שולחים אותם למוסך.

ניסן סלומינסקי: לא ישר.

<יצחק בן דוד: לא, לא.

<יצחק בן דוד: לא בהכרח.

<נעמה שחל: זה תלוי - - -

<יצחק בן דוד: לא בהכרח.

<נעמה שחל: תלוי - - -

<יצחק בן דוד: תלוי מה רמת הזיהום שלו ואיזה סוג של זיהום.

<יצחק בן דוד: אבל בהחלט, אם אנחנו יודעים שזאת כבר הפעם השנייה שהוא נתפס, אז יש כפל קנס.

<יצחק בן דוד: יש כפל קנס.

ניסן סלומינסקי: לא, פעם שנייה זה משהו אחר.

ניסן סלומינסקי: אני שואל על הפעם הראשונה.

<יהודה מזרחי: סליחה, שמי יהודה מזרחי, חבר הנהלת ארגון המוניות.

<יהודה מזרחי: האם אי אפשר להתחשב בנהג המונית?

<יהודה מזרחי: האם אי אפשר להתחשב בנהג שעובד, והדלק שהוא מתדלק לא תמיד איכותי בתחנות הרשמיות?

<יהודה מזרחי: ואני אומר את זה עם חשבוניות שיש לי ופסקי דין שמוכיחים שלא תמיד הדלק היה נקי באותה תחנה טובה ורשמית.

<יהודה מזרחי: האם אפשר לנהג הזה להוריד מהכביש, כמו שעושים היום?

<יהודה מזרחי: הורדה מהכביש משמעותה שהוא איבד יום-יומיים עבודה, הלך למוסך, הוציא אלפי שקלים.

<יהודה מזרחי: זה קנס מספיק גדול.

ניסן סלומינסקי: תראה, את זה שאלתי מההתחלה.

ניסן סלומינסקי: אני אומר שוב: הנושא של דלק, יכול להיות שבסולר זה מצוי יותר, אבל דלק מזויף או מהול, הוא נושא שהוא לא בעייתי רק לזה, הוא בעייתי להמון נושאים אחרים.

ניסן סלומינסקי: זה יכול לגרום לנזקים עצומים.

ניסן סלומינסקי: חוץ מזה שבדרך כלל שם יש גניבת; איך אומרים, גונבים גם את המס, את המכס, את הכול.

ניסן סלומינסקי: ואני לא יודע, זה מגיע בדרכים עקלקלות.

ניסן סלומינסקי: אז הטיפול במקומות האלה, בלי קשר לזיהום, הוא טיפול שנצרך.

ניסן סלומינסקי: לכן שאלתי והם אמרו שפעם הם היו שותפים במעקב לתחנות האלה, יחד עם מינהל הדלק וסגירתם - - -

<יצחק בן דוד: אנחנו הובלנו, אדוני.

<יצחק בן דוד: אנחנו הובלנו את זה כי זה - - -

ניסן סלומינסקי: אתם הובלתם.

ניסן סלומינסקי: עכשיו הם הורידו אותם, אבל מינהל הדלק עושה את זה, ולכן זה חשוב מאוד שמינהל הדלק באמת.

ניסן סלומינסקי: וההיפך.

ניסן סלומינסקי: יכול להיות שנהג מונית שיודע, לא רק שלא ישתף פעולה אלא גם יודיע.

ניסן סלומינסקי: כי אם הוא מראש הולך לשם והוא יודע שהדלק מהול - -

<יהודה מזרחי: לא, לא.

<יהודה מזרחי: הוא לא - - -

ניסן סלומינסקי: רגע.

ניסן סלומינסקי: שנייה.

ניסן סלומינסקי: - - אז מגיע לו עונש.

ניסן סלומינסקי: אבל אם הוא לא יודע והוא עושה, והתברר לו שגם יש זיוף, כשהוא נוהג, וגם יש זיהום – חשוב שידווח מאיפה הוא רכש את הדלק כדי שייסגרו גם את הסיפור הזה.

<יהודה מזרחי: אדוני היושב ראש, נהג מונית היום שנוסע על מכונית ששווה עשרות אלפי שקלים, אולי גם יותר מ-100 אלף שקל, לא ילך ויתדלק דלק מוזל בשביל שקל.

ניסן סלומינסקי: אני מקווה.

<יהודה מזרחי: זה לא קורה.

<יהודה מזרחי: זה לא בידיעה.

<יהודה מזרחי: השאלה שלי היא: הנהג נענש מספיק שהוא יורד מהכביש, נכון?

<יהודה מזרחי: נגיד תפסנו נהג שהאוטו שלו מזהם.

<יהודה מזרחי: אני בעד שיורידו אותו מהכביש.

<יהודה מזרחי: אנחנו לא חולקים.

<יהודה מזרחי: מר אברהם פריד אומר בעד.

<יהודה מזרחי: אבל העניין הוא, העונש שלו זה יום-יומיים במוסך, תיקון התקלה והעלאת הרכב מהכביש.

<יהודה מזרחי: זה תהליך ארוך.

ניסן סלומינסקי: אז מה אתה מציע שיהיה?

<יהודה מזרחי: זה העונש: להוריד אותו מהכביש, שיתקן את התקלה ויחזור.

<יהודה מזרחי: הוא יעשה אישור, הוא יביא אישור, הוא יעלה חזרה.

<יהודה מזרחי: זה עונש של מספר ימים.

<יהודה מזרחי: זה הרבה כסף.

ניסן סלומינסקי: זאת אומרת, במקום קנס.

<יהודה מזרחי: כן.

<יהודה מזרחי: כן.

<יהודה מזרחי: וזה נכון לעשות.

<יהודה מזרחי: זה חינוכי.

<אברהם פריד: גם זה וגם זה, הוא מקבל למעשה קנס כפול כי - - -.

<אברהם פריד: על פי רמת - - - זה כאילו קנס כפול שהוא מקבל במקום אזרח רגיל.

<אברהם פריד: זה רכב העבודה שלו.

<איציק סנדרוסי: למה?

<איציק סנדרוסי: למה?

<איציק סנדרוסי: אותו דבר.

ניסן סלומינסקי: לא, - - - אזרח רגיל.

ניסן סלומינסקי: לא, לא, שתבין, גם אזרח רגיל שמורידים אותו, הוא מפסיד יום עבודה.

ניסן סלומינסקי: הוא לא נוסע על הכביש להנאתו סתם.

ניסן סלומינסקי: הוא מפסיד יום עבודה.

ניסן סלומינסקי: כל אחד מפסיד, רק סוג אחר.

ניסן סלומינסקי: נניח, הוא לא הגיע לעבודה באותו היום או שהגיע מאוחר מאוד, אז הוא הפסיד שעות.

ניסן סלומינסקי: מורידים לו מהמשכורת במקומות מכובדים - - -

<אברהם פריד: פה משביתים לו את כלי העבודה.

ניסן סלומינסקי: בסדר.

ניסן סלומינסקי: אין מה לעשות.

<אברהם פריד: יש הבדלים.

<אברהם פריד: אז אנחנו רק מבקשים התחשבות.

ניסן סלומינסקי: הבנתי.

ניסן סלומינסקי: טוב, אז נמצאת כאן המערכת.

ניסן סלומינסקי: אתם, איך אומרים, תנסו לשקול גם.

ניסן סלומינסקי: כי האמת היא שזה כלי עבודה, אבל גם המשאיות זה כלי עבודה, גם האוטובוסים זה כלי עבודה, ואני מניח שרוב המזהמים מתוך ה-40 אלף נניח זה כאלה שעונים על זה שזה כלי העבודה שלהם.

ניסן סלומינסקי: בסדר.

ניסן סלומינסקי: שמעתם את הדברים.

ניסן סלומינסקי: תראו - - -

<יצחק בן דוד: אני רק רוצה להוסיף דבר אחד:

<יצחק בן דוד: אנחנו בודקים אחוז אחד מכלל הרכבים במדינת ישראל.

<יצחק בן דוד: זה לא כמות גדולה כזאת שזה, וזה חלק מהיכולת שלנו - - -

ניסן סלומינסקי: לא, אבל זה לא אחוז אחד.

ניסן סלומינסקי: זה אחוז אחד מהסך הכול של הכמויות.

ניסן סלומינסקי: אבל אם נניח יש x מוניות, מהן אתה בודק הרבה יותר מאחוז אחד.

ניסן סלומינסקי: מכלל האוכלוסייה זה כן, כי את האזרחים הרגילים אתה בודק אולי חצי אחוז, ומהמשאיות ומהמוניות אתה מונה נניח אחוז וחצי.

ניסן סלומינסקי: זה יותר, בטח.

ניסן סלומינסקי: כי זה סביר.

ניסן סלומינסקי: כי הם יותר.

<יצחק בן דוד: נכון, אבל יש כלי נוסף שלא תיארנו אותו קודם, אבל יש יכולת לערער ויש לנו תובע במשרד שתפקידו לקבל את הערעורים האלה ולקבל בהם החלטות.

<יצחק בן דוד: אז אם נהג מונית כזה יודע שהוא קיבל דלק מאיזושהי תחנה, רגע לפני שבדקו אותו.

<יצחק בן דוד: הוא קנה באיזושהי תחנת דלק דלק שהוא יודע שהוא פגום או שאני לא יודע מאיפה הוא יודע שהוא פגום, אבל נניח והוא יודע שהוא פגום - - -

ניסן סלומינסקי: הוא לא יודע, אבל הוא יותר זול.

ניסן סלומינסקי: הוא יותר זול, נגיד.

ניסן סלומינסקי: הוא יותר זול מהסביר.

<יצחק בן דוד: כן.

<יצחק בן דוד: הוא יודע שהוא פגום.

<יצחק בן דוד: הוא יכול לערער.

<יצחק בן דוד: הוא יכול לכתוב ערעור לתובע הזה והתובע ישקול, ובחלק מהמקרים הוא מקבל.

<יצחק בן דוד: התובעים אצלנו מקבלים את הערעור.

ניסן סלומינסקי: יכול להיות שאם הוא יעזור, אם אותו נהג מונית יעזור לאתר תחנת דלק שמוכרת דלק מזויף, יכול להיות שלא רק שהוא לא יקבל קנס, הוא יקבל איזה פרס קטן.

ניסן סלומינסקי: לא, אני לא צוחק.

ניסן סלומינסקי: אם יש שיתוף פעולה כזה, זה יכול לעזור.

ניסן סלומינסקי: אותו דבר, דרך אגב, אם נהג המונית יצא ממכון רישוי, ואיך אומרים, אחרי שבוע או שבועיים עוצרים אותו על זיהום, אז צריכים לבדוק את מכון הרישוי.

ניסן סלומינסקי: יש שם איזה עסקים וכולי.

<יצחק בן דוד: בודקים - - -

ניסן סלומינסקי: בכל אופן, שיהיה לבכם פתוח גם לפרנסה של עמך ישראל, מה שנקרא, בנושא הזה.

ניסן סלומינסקי: כן, מה רצית?

<יפעת רווה: אני אומרת: לקחת את האוטו למוסך זה לא פרס גדול, זה לא כיף, אבל זה גם לא עונש.

<יפעת רווה: הרעיון הוא פה לעודד דווקא אנשים שיעשו את זה לפני שעוצרים אותם, ככל שזה נראה לעין.

<יפעת רווה: כמובן, בהנחיות כתוב שזה ייראה לעיניים, ומה - - -

ניסן סלומינסקי: נהגי מוניות, אני מניח, אם הם בעלי שכל ומאחר וזה כלי עבודה שלהם, אז הם אמורים לתחזק את זה, לשמר את זה, לעשות כל מה שנדרש.

ניסן סלומינסקי: הם אמורים.

ניסן סלומינסקי: רק מה?

ניסן סלומינסקי: תמיד הישראלי, אם הוא יכול לקנות משהו יותר זול, הוא לא עומד בפיתוי.

ניסן סלומינסקי: אם הוא יכול לעשות איזו עסקה עם המכון, הוא לא עומד בפיתוי, ואז הוא משלם על זה ביוקר כשתופסים אותו.

<יפעת רווה: בדיוק בשביל זה, כדי שייצא הפוך מלא יצא חוטא נשכר; זאת אומרת, מי שכן הולך וכן עושה, הוא יצא נשכר.

<יפעת רווה: אחרת, הוא הפסיד יום עבודה ואין לו - - -

ניסן סלומינסקי: הבנתי.

ניסן סלומינסקי: עכשיו, דרך אגב, אתם מחייבים את הנוהג ברכב, נכון?

ניסן סלומינסקי: את בעל הרכב או את הנוהג ברכב?

ניסן סלומינסקי: אני מקווה שלא את הנוסעים.

ניסן סלומינסקי: אבל את מי?

ניסן סלומינסקי: את מי שנוהג ברכב?

<יצחק בן דוד: את הנוהג ברכב.

ניסן סלומינסקי: בלי קשר לבעלים.

<נעמה שחל: אפשר לעשות הסבה - - -

ניסן סלומינסקי: בלי קשר מי זה הבעלים.

ניסן סלומינסקי: שהוא ישבור את הראש עם הבעלים – זו הנקודה?

<נעמה שחל: אפשר לעשות הסבה של קנס.

ניסן סלומינסקי: כן?

<יצחק בן דוד: אם בעל הרכב - -

<יפעת רווה: לוקח אחריות.

<יצחק בן דוד: - - מבקש להסב את הקנס על שמו, אנחנו מסבים.

<יפעת רווה: כן, בתנאי שבעל הרכב לוקח אחריות - - -

<יצחק בן דוד: יש לנו פרוצדורה כזאת.

<יצחק בן דוד: זה קורה.

ניסן סלומינסקי: כן.

ניסן סלומינסקי: כי יש הרבה מקרים שיש נהגים של בוס, נניח - - -

<דורית ואג: שהם לא בעלי הרכב.

ניסן סלומינסקי: הם לא בעלי הרכב.

ניסן סלומינסקי: מסכנים.

<יוסי פרייס: אני, למשל, משמש כתובע.

<יוסי פרייס: שמי יוסי פרייס, מהמשרד להגנת הסביבה, ואני משמש כתובע מוסמך מטעם היועץ המשפטי לממשלה לטיפול בבקשות לביטול מהסוג הזה.

<יוסי פרייס: לא פעם ולא פעמיים מגיעות בקשות מטעם נהגים שהוטלה עליהם הודעת תשלום קנס, וכמובן שהם צריכים לשכנע אותנו, שמבקשים להסב את הודעת תשלום הקנס על בעל הרכב.

<יוסי פרייס: למשל: בדוגמה מסוימת, שהנהג נטל את הרכב לתקופה מאוד קצרה והוא בכלל לא בעל הרכב.

<יוסי פרייס: הוא לא אחראי על התחזוקה שלו.

<יוסי פרייס: וכמובן שכל מקרה נבדק לגופו.

<יוסי פרייס: וכשאנחנו מתרשמים שיש הצדקה, ואנחנו עושים את זה – אני לא יכול להגיד בדיוק אחוזים כאן, כי לא באתי עם העניין הזה מוכן – אנחנו בהחלט עושים את הדברים האלה, מסבים את הודעת תשלום הקנס לבעל הרכב.

<יוסי פרייס: ובעל הרכב יכול להיות אדם פרטי והוא יכול להיות גם תאגיד.

<יוסי פרייס: יכול להיות, למשל, חברת השכרת רכב, יכול להיות כל מיני מקרים.

ניסן סלומינסקי: בעיקר אם האחריות על התחזוקה זה של.

ניסן סלומינסקי: נניח בכנסת, חבר כנסת – הוא נוסע.

ניסן סלומינסקי: האחזקה, הטיפול והכול – יש כאן מינהל רכב, ואת כל זה צריך.

ניסן סלומינסקי: יתפסו אותו, לא יתנו לו עליו קנס – יטילו את זה על הכנסת.

<אפרת חקאק: יש כאן נתונים לגבי הקנסות שהיטלתם?

<איציק סנדרוסי: כן.

<איציק סנדרוסי: כן.

<יצחק בן דוד: בשנת 2013 היו 1,157 דו"חות שרשמנו.

<אפרת חקאק: יש לך פירוט - - -?

ניסן סלומינסקי: כסף.

ניסן סלומינסקי: כמה כסף זה?

<יצחק בן דוד: קנסות.

<יצחק בן דוד: 1,157 קנסות, אגב.

ניסן סלומינסקי: כן.

ניסן סלומינסקי: כמה כסף זה?

<יצחק בן דוד: כמה כסף?

<יצחק בן דוד: זה 673 אלף שקל.

<אפרת חקאק: יש לך פירוט לפי הסעיפים?

ניסן סלומינסקי: זה כל - - -

<יצחק בן דוד: יש לי פה לפי.

<יצחק בן דוד: אדוני, אני יכול לתת לך את זה.

ניסן סלומינסקי: אני אשמח.

<יצחק בן דוד: אנחנו נשלח את זה.

<דורית ואג: אין להם מספיק ניידות בשביל לבדוק יותר.

<דורית ואג: הם צריכים שיהיו להם הרבה ניידות בכל הארץ.

<דורית ואג: כמה ניידות כאלה יש לכם?

<איציק סנדרוסי: שמונה.

<יצחק בן דוד: שמונה ניידות.

<דורית ואג: שמונה?

ניסן סלומינסקי: זהו?

<יצחק בן דוד: זהו.

<דורית ואג: הבנת?

<איציק סנדרוסי: לצערי.

<איציק סנדרוסי: שמונה ניידות בכל הארץ - - -

ניסן סלומינסקי: עכשיו, הכסף הולך למשרד האוצר, לא אליכם.

<איציק סנדרוסי: למשרד האוצר.

<יצחק בן דוד: כן.

<נעמה שחל: זה לפי הוראות חוק אוויר נקי.

ניסן סלומינסקי: אתם כל כך מעטים שאפילו נהגי המוניות לא מכניסים אתכם לרשת דיווח התרעה.

ניסן סלומינסקי: עוד לא מכניסים אתכם כי אתם לא.

ניסן סלומינסקי: נהג מונית היום מדווח: תשמע, פה יש שוטר, פה יש זה - - -

<דורית ואג: ב-Waze אתם נמצאים?

<איציק סנדרוסי: ה-Waze יגיד שיש ניידת כיוון שיש לנו שוטרים עם - - -

<דורית ואג: לא, ניידת זה לא אותו דבר.

<יצחק בן דוד: אומר: שוטר לפניך.

<איציק סנדרוסי: יהיה רשום לך: שוטר לפנייך.

<דורית ואג: זה לא - - -

<נעמה שחל: אנחנו נשמח אם אגב דיוני התקציב יוקצה תקציב נוסף לצוות האכיפה של המשרד להגנת הסביבה.

<יהודה מזרחי: כבוד היושב ראש, אם אפשר רק לציין דבר אחד שבאמת יקל על הפחתת זיהום האוויר ברכב ציבורי: שיהיה אפשר וייתנו מפתחות לעודד החלפת משק, החלפת מוניות.

<יהודה מזרחי: בתום ארבע שנים להוריד את המונית, את המכס שלה לאפס – זה יקל וזה ידרבן.

<יהודה מזרחי: הורדת מוניות מהסקטור הציבורי יוציאו אותן, ועל ידי זה נחדש לחדשות שמזהמות פחות.

<אברהם פריד: צריכה לצאת מפה המלצה.

ניסן סלומינסקי: זה יפה מאוד.

ניסן סלומינסקי: לא בגין זה, אני חושב שבגין עוד הרבה סיבות.

ניסן סלומינסקי: אני רק לא יודע, אני לא רוצה להוציא המלצה שאני לא יודע מה המשמעות.

ניסן סלומינסקי: צריכים לעשות על זה דיון.

<דורית ואג: שהרכבים האלה יעברו לאנשים פרטיים.

<אמיר זלצברג: עברה החלטת ממשלה בנושא, אבל היא התייחסה רק למוניות נקיות, למוניות היברידיות, ובאמת דובר שם על ארבע שנים, אבל לצערי, כמו החלטות ממשלה רבות אחרות, אפילו שהיא עברה באוקטובר 2013, היא עוד לא יושמה.

<דורית ואג: היא גם לא תיושם.

<דורית ואג: זה דינה של - - -

<אברהם פריד: אנחנו הלכנו על זה והסכמנו, נכון או לא?

<יהודה מזרחי: כן.

<אברהם פריד: רצינו, אבל זה לא עזר.

ניסן סלומינסקי: טוב.

ניסן סלומינסקי: אוקיי.

ניסן סלומינסקי: מה שאמרתם התקבל.

ניסן סלומינסקי: אני רק לא רוצה, אלא אם כן יום אחד נעשה באמת דיון לעומק מה המשמעויות מבחינת המדינה, מה זה.

ניסן סלומינסקי: אז זה יכול להיות.

ניסן סלומינסקי: אז יכול להיות.

<אברהם פריד: אז בבקשה.

ניסן סלומינסקי: טוב.

ניסן סלומינסקי: אז מה אנחנו עושים?

ניסן סלומינסקי: צריכים להקריא או שלא?

<אפרת חקאק: לא.

<אפרת חקאק: אנחנו רוצים לעבור על הסעיפים עצמם, לראות מה הוועדה מאשרת.

<אפרת חקאק: היו שתי הערות: אחת, באמת בהקשר של החשש שהיושב ראש הביע בהתחלה.

<אפרת חקאק: אני הצעתי להוסיף שאפשר להטיל קנס רק אם הזיהום נראה לעין או לאחר שהאדם הוזהר - - -

ניסן סלומינסקי: אז אני הבנתי שפה הם דיברו; זאת אומרת, זה נושא הרי שיכול להוות סלע מחלוקת.

ניסן סלומינסקי: נכון?

ניסן סלומינסקי: הם יעמדו על הכביש ויצעקו: זה יצעק אני לא רואה וזה.

ניסן סלומינסקי: אז אני הבנתי שבמה שהם יודעים שהם לא רואים כמו ה-CO, נניח לא רואים, אז הם לא נותנים בפעם הראשונה.

ניסן סלומינסקי: הם שולחים את האיש לתקן.

ניסן סלומינסקי: אם הוא מתקן – הכול בסדר.

ניסן סלומינסקי: לגבי הפליטה שיוצאת: אז אם נכתוב שזה נראה לעין, זה יהיה סיפור.

ניסן סלומינסקי: כי הרי כל אחד רואה.

ניסן סלומינסקי: בעיקר בבוקר אתה רואה.

ניסן סלומינסקי: כל אחד רואה שיוצא משהו משם.

ניסן סלומינסקי: עכשיו השאלה: מה?

<יצחק בן דוד: - - - בלתי אפשרי לאכיפה.

ניסן סלומינסקי: כן.

ניסן סלומינסקי: אני אומר: השאלה מה?

ניסן סלומינסקי: זה יהיה סיפור.

<יצחק בן דוד: זה יהיה בלתי אפשרי - - -

ניסן סלומינסקי: זה יהיה קשה מאוד, אלא צריכים רק את הדברים הסביבתיים לדעת.

ניסן סלומינסקי: אם הוא מראה שהוא יצא לפני חודשיים מטסט והכול היה אצלו תקין, אז פה יכול להיות שיצטרכו לא לתת עליו קנס אלא ללכת לבדוק את המכון.

ניסן סלומינסקי: או הדלק או משהו כזה.

ניסן סלומינסקי: זאת אומרת, כאן אני מניח שצריכים להפעיל שיקול דעת מסוים בנושא הזה.

<יצחק בן דוד: אנחנו פה מפעילים שיקול דעת.

<יצחק בן דוד: אנחנו מפעילים שיקול דעת.

<איציק סנדרוסי: אדוני, אני רוצה רק לחזק משהו: המכשירים בתוך הניידות של בדיקות זיהום האוויר הם בדיוק כמו הבדיקות שאתה עושה בטסט.

<איציק סנדרוסי: הכול אחיד וזה אותן בדיקות.

<איציק סנדרוסי: כלומר, לא רק על ראייה של עשן, אנחנו גם מוציאים פלט ודו"ח.

ניסן סלומינסקי: אוקיי.

ניסן סלומינסקי: הבנתי.

<אפרת חקאק: ואז אנחנו נשמח אם תוכלו לשלוח לנו את הנהלים שבעצם מתווים את שיקול הדעת כדי שנדע.

<אפרת חקאק: כי בדרך כלל הוועדה לא אוהבת לאשר צו כשהוועדה לא יודעת בדיוק איך - - -

<נעמה שחל: חבל לעכב את אישור הצו עד - - -

ניסן סלומינסקי: לא, לא, אני לא אעכב, אבל אני רוצה שתשלחו.

ניסן סלומינסקי: כשאומרים שיקול דעת זה הרבה פעמים, לפעמים שכל ישר ולפעמים זה לב רחב, מה שנקרא.

ניסן סלומינסקי: זאת אומרת, זה לא רק שכל, אלא גם לפעמים אתה מרגיש שאתה צריך לעשות את זה.

<יצחק בן דוד: אדוני, הרבה פעמים הם יותר רחמנים ממה שאני רוצה, אבל - - -

ניסן סלומינסקי: לכן גם בדקתי.

ניסן סלומינסקי: כי אם הכסף הולך אליכם או למשרד, אז אנחנו בבעיה.

ניסן סלומינסקי: כי אז אתם צריכים להביא כמות מסוימת.

<יצחק בן דוד: לא, הוא לא הולך אלינו.

<יצחק בן דוד: הוא הולך למשרד האוצר.

ניסן סלומינסקי: הייתה תקופה שהדו"חות של השוטרים הלכו למשטרה - - -

<יפעת רווה: זה ברשויות המקומיות בדרך כלל, לא - - -

ניסן סלומינסקי: או ברשויות המקומיות, ואז, איך אומרים, אין סיכוי.

ניסן סלומינסקי: אבל ברגע שזה הולך למשרד האוצר, אז אתה יכול להיות יותר נדיב לפעמים.

ניסן סלומינסקי: אבל שוב, לא על חשבון הזיהום.

ניסן סלומינסקי: טוב.

ניסן סלומינסקי: איזו עוד הערה?

<אפרת חקאק: ההערה השנייה קשורה להוראת המעבר, וכשנקריא את הוראת המעבר נתייחס אליה.

<אפרת חקאק: ועוד הערה, סליחה, שראיתי רק הבוקר: אין פה סעיף תחילה.

<אפרת חקאק: זה היה בכוונה?

<אפרת חקאק: כי בדרך כלל זה 30 יום.

<אפרת חקאק: רציתי לדעת אם זה בכוונה.

<נעמה שחל: תחילה מיום הפרסום.

ניסן סלומינסקי: מיום הפרסום?

<נעמה שחל: כן, אבל פה, בגלל שאנחנו - - -

ניסן סלומינסקי: אני מקווה שזה לא רטרואקטיבית, מהיום - - -

<יפעת רווה: לא, לא, לא, אין דבר כזה.

<נעמה שחל: לא, לא - - -

<אפרת חקאק: - - -

ניסן סלומינסקי: חבר'ה, אני לא מסכים לזה.

ניסן סלומינסקי: לכן, אם לא כתבו.

ניסן סלומינסקי: יש כאלה שכן מנסים.

ניסן סלומינסקי: את לא זוכרת?

ניסן סלומינסקי: יש לנו כאלה שמנסים רטרואקטיבית, ואני לא מסכים.

<נעמה שחל: אם לא כותבים, אז ברירת המחדל זה מיום הפרסום.

<יפעת רווה: אז היו אומרים במפורש - - -

<נעמה שחל: - - -

<יפעת רווה: בפלילי אין דבר כזה רטרואקטיבית.

ניסן סלומינסקי: אני מסכים.

ניסן סלומינסקי: אני לא מדבר.

ניסן סלומינסקי: אני גם כללית לא כל כך.

ניסן סלומינסקי: רק במצבים מאוד-מאוד-מאוד מיוחדים, אבל בדרך כלל לא.

<אפרת חקאק: אז אני מציעה להקריא את הצו.

<יפעת רווה: צו סדר הדין הפלילי (עבירות קנס – זיהום אוויר מכלי רכב בדרך), התשע"ה-2015 "בתוקף סמכותי, לפי סעיף 221 לחוק סדר הדין הפלילי [נוסח משולב], התשמ"ב-1982, וסעיף 68 לחוק אוויר נקי, התשס"ח-2008, בהסכמת השר להגנת הסביבה ובאישור ועדת החוקה, חוק ומשפט של הכנסת, אני מצווה לאמור: הגדרות – 1.

<יפעת רווה: בצו זה: "עבירה חוזרת" – עבירה שנעברה בתוך שנתיים, לאחר שהורשע אדם בעבירה לפי אותו סעיף בחיקוק.

<יפעת רווה: "רכב להסעת נוסעים" – אוטובוס או מונית כהגדרתם בפקודת התעבורה, וכן אוטובוס זעיר טיולית ורכב להסעת תלמידים כהגדרתם בתקנות התעבורה, התשכ"א-1961.

<יפעת רווה: קביעת עבירות קנס – 2.

<יפעת רווה: העבירות על תקנות 2 ו-3 לתקנות אוויר נקי (זיהום אוויר מכלי רכב בדרך), התשע"ב-2012 (להלן – התקנות) כמפורט בתוספת, נקבעות בזה עבירות קנס.

<יפעת רווה: סכום הקנס – 3.

<יפעת רווה: הקנס לעבירה כאמור בסעיף 2 הוא סכום בשקלים חדשים הנקוב בתוספת לצד פרטי העבירה.

<יפעת רווה: ביטול והוראת מעבר – 4.

<יפעת רווה: צו סדר הדין הפלילי (עבירות קנס – זיהום אוויר מכלי רכב בדרך), התשס"א-2001 – בטל, ואולם הודעות תשלום קנס שניתנו כדין טרם ביטולו של הצו האמור יעמדו בתוקפן".

ניסן סלומינסקי: אולי את מתכוונת שנתנו ב-2012 או משהו כזה והאיש עוד לא שילם?

<יפעת רווה: אז עלתה הערה מצד הייעוץ המשפטי אם באמת צריך את זה.

<יפעת רווה: עכשיו, כיוון שזה דבר שתואם עם המחלקה של נוסח חקיקת משנה – הם נמצאים היום בסיור לכבוד העזיבה של עורכת הדין נורית קורן – אז אנחנו רוצים את הדבר הזה.

<יפעת רווה: אם הוועדה תוכל להסמיך אותנו לבדוק את זה.

<יפעת רווה: המטרה שלנו שתהיה רציפות.

<יפעת רווה: אז אם הוועדה יכולה לאשר את הצו בכפוף לבדיקה של הדבר הזה אנחנו מאוד נודה, כדי שלא נבקש - - -

ניסן סלומינסקי: רגע, רגע, אני רק רוצה להבין: יש שני דברים.

ניסן סלומינסקי: את אומרת שתקופה מסוימת לא היו תקנות ואי אפשר היה להטיל קנסות?

ניסן סלומינסקי: נכון?

<נעמה שחל: לא, היו התקנות.

<נעמה שחל: הצו הקודם – היה צו לפי התקנות הקודמות ולא לפי התקנות החדשות.

<נעמה שחל: עכשיו, תתכן פרשנות שאומרת שבגלל שתקנות החליפו תקנות, אז יתכן שגם הצו הקודם נותר בתוקף.

<נעמה שחל: אנחנו, בנקודה מסוימת, פשוט הפסקנו להטיל קנסות.

<נעמה שחל: אבל מה שאנחנו רוצים בעצם להגיד זה שקנס שניתן לפי הצו הקודם, עדיין נותר בתוקף.

ניסן סלומינסקי: אז אני מבין, אבל תני לי רק להבין: התקנות החדשות, כל זמן שלא אישרנו אותן הן לא קיימות, נכון?

<נעמה שחל: התקנות תוקנו בשנת 2012 - - -

<דורית ואג: - - - עכשיו, עכשיו.

ניסן סלומינסקי: כן, אבל כל זמן שהן לא, מה שאנחנו מאשרים עכשיו.

<אפרת חקאק: את הצו.

ניסן סלומינסקי: את הצו.

<יפעת רווה: כן.

<יפעת רווה: נכון.

<אפרת חקאק: נכון.

ניסן סלומינסקי: רגע.

ניסן סלומינסקי: יש תקנות חדשות לצו הזה שהן לא תואמות את הצו הקודם?

<נעמה שחל: נכון.

<נעמה שחל: הצו הקודם בעצם התייחס לסט הקודם של התקנות.

<נעמה שחל: הוא הפך את העבירות מהתקנות הקודמות של העבירות - - -

ניסן סלומינסקי: הבנתי.

ניסן סלומינסקי: אז אם ככה, מהרגע שבוטל הצו הקודם, נכון?

<נעמה שחל: לא.

<נעמה שחל: אנחנו מבטלים עכשיו את הצו הקודם.

ניסן סלומינסקי: עכשיו מבטלים.

ניסן סלומינסקי: אז מה ביטלנו?

ניסן סלומינסקי: את התקנות.

<נעמה שחל: את התקנות הקודמות והחלפנו אותן בתקנות אחרות.

ניסן סלומינסקי: בוטלו.

ניסן סלומינסקי: כן.

ניסן סלומינסקי: התקנות החדשות יכולות לפעול עם הצו הזה?

<נעמה שחל: אז זו השאלה הפרשנית שאותה אנחנו רוצים בעצם להעלות למחלקת חקיקת משנה.

<נעמה שחל: מכיוון שבמהות, העבירות הן אותן עבירות, ולא נוצר מצב - - -

ניסן סלומינסקי: בואי נשאל ככה: נתתם אז והאנשים שילמו.

ניסן סלומינסקי: עכשיו השאלה זה אם להחזיר להם את הכסף?

<דורית ואג: לא.

<דורית ואג: אם מי שלא שילם.

<נעמה שחל: לא.

<נעמה שחל: השאלה היא עכשיו האם לגבות את זה.

<יפעת רווה: - - -

ניסן סלומינסקי: מה פירוש?

ניסן סלומינסקי: אבל אתם הטלתם אנשים.

ניסן סלומינסקי: על אלה שלא שילמו.

<דורית ואג: כן.

<יפעת רווה: אלה - - -

ניסן סלומינסקי: אלה הצדיקים – עליהם אנחנו לא דנים.

ניסן סלומינסקי: דנים רק על אלה שלא שילמו.

<יפעת רווה: כן, ולא רוצים שהם יצאו נשכרים.

<נעמה שחל: חשוב להדגיש פה נקודה במהות: מי שהפר את החוק לפי התקנות הקודמות, גם לפי התקנות הנוכחיות הוא הפר את החוק.

<נעמה שחל: זאת אומרת, לא נוצר מצב של הבדל מהותי מבחינה עונשית.

<נעמה שחל: את הנקודה הזאת אנחנו רוצים להעלות מול מחלקת חקיקת משנה ולהבהיר ולבחון האם לפי זה נדרשת עדיין הוראת מעבר או שבעצם העיקרון של חוק העונשין שעוסק בעבירה שמחליפה עבירה, חיקוק שמחליף חיקוק – האם הוא חל כאן?

<נעמה שחל: זאת אומרת, זו שאלה של טכניקה חקיקתית והאם זה נדרש.

ניסן סלומינסקי: אוקיי.

ניסן סלומינסקי: אתם תעשו את הבדיקה, אבל שוב, בקשה שלי: שתגידו שאני לא מוכן למשהו רטרואקטיבי - - -

<יפעת רווה: לא, לא, זה אנחנו לא רוצים גם.

<יפעת רווה: גם אנחנו לא היינו - - -

<נעמה שחל: לא - - -

ניסן סלומינסקי: רגע.

ניסן סלומינסקי: הבנתי.

ניסן סלומינסקי: אז לכן אני אומר: בהנחה זו תעשו את הבדיקות.

ניסן סלומינסקי: ואם - - - שזה חל – בסדר, מבחינתי.

<יפעת רווה: בסדר.

<יפעת רווה: המטרה היא אותה מטרה.

<יפעת רווה: זה רק השאלה, אולי טכנית: האם צריך לכתוב את זה או לא.

<נעמה שחל: אבל אנחנו בעצם מבקשים מהוועדה לאשר את התקנות - - -

<דורית ואג: הוועדה תאשר, אבל את הודעת הקישור אני אוציא לכם אחרי שתודיעו - - -

<אפרת חקאק: רק אחרי שהם יסדירו את העניין.

<נעמה שחל: אחרי שתתקבל תשובה.

<דורית ואג: בדיוק.

<נעמה שחל: אין בעיה.

<אפרת חקאק: אני באמת סבורה שלא צריך את הוראת המעבר.

<אפרת חקאק: זו לא הוראת מעבר שאנחנו בדרך כלל - - - רגילים אליה - - -

<יפעת רווה: בסדר.

<יפעת רווה: אבל פשוט בגלל שזה נעשה אז, בזמנו, על ידי המחלקה הזאת, אז אנחנו רוצים לוודא איתם שאנחנו לא מפספסים משהו.

<יפעת רווה: זה הכול - - -

ניסן סלומינסקי: טוב.

ניסן סלומינסקי: בסדר.

ניסן סלומינסקי: והתחילה זה מיום הפרסום?

<אפרת חקאק: זה מיום הפרסום?

<אפרת חקאק: עורכת הדין יפעת רווה, זה היה בכוונה, נכון?

<יפעת רווה: כן, כן, כן, כן.

<יפעת רווה: אסור שיהיה רטרואקטיבי.

<יפעת רווה: זה יכול להיות מיום הפרסום.

<אפרת חקאק: אוקיי.

<אפרת חקאק: עכשיו, במקום לקרוא את הטבלה - - -

ניסן סלומינסקי: לא צריכים את זה.

ניסן סלומינסקי: אנחנו מצמידים את זה.

ניסן סלומינסקי: כן.

<אפרת חקאק: אנחנו בדרך כלל קוראים את העבירות, את הסעיפים.

ניסן סלומינסקי: כן?

<דורית ואג: לא - - -

<אפרת חקאק: כן.

ניסן סלומינסקי: בצו?

ניסן סלומינסקי: בדרך כלל, לא.

<אפרת חקאק: בצווים.

<אפרת חקאק: רק כדי שהוועדה תדע על מה מדובר.

ניסן סלומינסקי: אז הוועדה יודעת.

<אפרת חקאק: הוועדה יודעת.

<אפרת חקאק: יש את הטבלה.

<יפעת רווה: צו סדר הדין הפלילי (ברירת משפט – זיהום אוויר מכלי רכב בדרך), התשע"ו-2015 "בתוקף סמכותי לפי סעיף 228(א) לחוק סדר הדין הפלילי [נוסח משולב], התשמ"ב-1982, ובאישור ועדת החוקה, חוק ומשפט של הכנסת, אני מצווה לאמור: קביעת עבירות של ברירת משפט – 1.

<יפעת רווה: עבירה שנקבעה עבירת קנס בצו סדר הדין הפלילי (עבירות קנס – זיהום אוויר מכלי רכב בדרך), התשע"ו-2015, נקבעת בזה עבירה של ברירת משפט.

<יפעת רווה: ביטול – 2.

<יפעת רווה: צו סדר הדין הפלילי (ברירת משפט – זיהום אוויר מכלי רכב בדרך), התשס"א-2001 – בטל.

<יפעת רווה: תחילה – 3.

<יפעת רווה: תחילתו של צו זה ביום תחילתו של צו סדר הדין הפלילי (עבירות קנס – זיהום אוויר מכלי רכב בדרך), התשע"ו-2015".

ניסן סלומינסקי: טוב.

ניסן סלומינסקי: אוקיי.

ניסן סלומינסקי: אז אני צריך לאשר את שני הצווים.

ניסן סלומינסקי: מי בעד לאשר את שני הצווים, ירים את ידו.

ניסן סלומינסקי: הצבעה בעד – פה אחד נגד – אין נמנעים – אין צו סדר הדין הפלילי (עבירות קנס – זיהום אוויר מכלי רכב בדרך), התשע"ו-2015, וצו סדר הדין הפלילי (ברירת משפט – זיהום אוויר מכלי רכב בדרך), התשע"ו-2015, נתקבלו.

ניסן סלומינסקי: אושר פה אחד.

ניסן סלומינסקי: רבותיי, שיהיה לכם בהצלחה.

ניסן סלומינסקי: שלנהגי המוניות, שלכם, יהיה בהצלחה.

ניסן סלומינסקי: הישיבה נעולה.